paragraph_text: U šupljini glave ulješure nalaze se dvije tone te supstance. Na temperaturi ispod 30 °C spermacet je krut, a iznad toga postaje tekući. U krutom stanju ima veću gustoću nego u tekućem, pa ulješura grijanjem (dovođenjem veće količine krvi u organ) ili njenim hlađenjem (udisanjem zraka) može mijenjati svoju relativnu gustoću. To mu omogućuje da bez velikog napora roni na velike dubine, odnosno izranja iz njih. Na taj način štedi kisik u svojim pohodima u dubine.